Ah, sapre Zack Snyder. Anzav a ran e oan bet dipitet bras gant 300 (ar bomm-bruderezh a oa bammus, ar film kaaaaalz nebeutoch) ha neuze ne oan ket bet o klask kalz pelloch da choude. Dihunet eo bet ma evez avat gant e film bevaat kentañ. Evel boaz ez eo azasaadenn ul levr. Ur romant evit ar vugale ar wech-mañ.  Un istor klasel kenañ eo hini kaouened GaHoole. Skrapet e vez daou vreur gant ur strollad  kaouened drouk. Unan a gavo e blas e-touez ar strollad-se, egile a glasko sikour ha mont a raio war-lerch mojenn gwarded GaHoole.  Un istor efedus eo eveljust ha dedennus em eus kavet armoù ha tokarnoù ar chaouened, pe zoken personelezh an tudennoù dre vras (breur an haroz, e choar vihan, gwarded GaHoole hag all). Ar reoù drouk nint ket ken kendrechus marteze, met bon. Brav eston eo ar skeudennoù, e gwirionez, un drugar evit an daoualagad. Startoch em eus kavet kompren piv a oa pep hini ordin  abalamour neo ket anat ober un diforch etre div gaouenn!  Setu me gav eo deuet a-benn Snyder da ginnig ur film dudius evit ar vugale hag ar familh. Siwazh neo ket deuet a-benn da virout ouzh e dechoù hegasus. Gorrekaadennoù a-vil-vern a zo, gant sonerezh doare Enya ouzhpenn, wouh. Start eo pas choarzhin… Met bon, ur film brav-tre eo memestra, keuz m eus zoken da vezañ e chwitet war ar skramm bras!